b'\n_START_ARTICLE_\nUnderholdsbidrag\n_START_PARAGRAPH_\nUnderholdsbidrag er et \xc3\xb8konomisk bidrag som tildeles en fors\xc3\xb8rgelsespliktig forelders eget barn, dersom barnet bor hos en fraskilt/fraseparert ektefelle og medforelder, og den bidragspliktige s\xc3\xa5ledes ikke er ansvarlig for det daglige tilsynet av barnet. St\xc3\xb8rrelsen p\xc3\xa5 bidraget beregnes prosentvis ut ifra personinntekt og kapitalinntekter over 10\xc2\xa0000 kroner, og bidraget gis kun frem til barnet fyller 18\xc2\xa0\xc3\xa5r. Det kan fastsettes barnebidrag for barn over 18 \xc3\xa5r dersom de fortsetter med vanlig skolegang (eksempelvis videreg\xc3\xa5ende skole). Underholdsbidrag er lovp\xc3\xa5lagt gjennom barneloven.'